Facebook posts states that prince Charles was treated with medicine typically used for treating calf to cure COVID-19 and that the treatment was successful.
Ajurvedos ir homeopatinių vaistų kokteilis. Tai esą yra viskas, ko reikia norint įveikti koronavirusą ir tuo jau naudojasi britų karališkosios šeimos atstovai. Žinia apie tai, kad „daktaras Isaac Mathai, vadovaujantis holistiniam sveikatos priežiūros centrui SOUKYA, Bengaluru pranešė apie išgydytą princą Charlesą“ pastarosiomis dienomis platinama feisbuke., Juo pasidalijo dešimtys vartotojų. Ir nors tai nėra didelis skaičius, originalioji žinutė anglų kalba platinama šimtams milijonų. Mat jos šaltinis – prieštaringai vertinamos Ajurvedos, Jogos, homeopatijos ir kelių kitų tradicinių pseudomokslinių medicininių praktikų ministerijos (AYUSH) ministras, valdančiosios Bharatiya Janata Party (BJP) partijos narys Shripadas Naikas., Feisbuke platiname įraše tikinama, kad, anot AYUSH, „homeopatija gali būti naudojama koronavirusinių infekcijų prevencijai“. Be to, anot Sh. Naiko, „unani vaistai yra naudingi simptominiam koronavirusinės infekcijos valdymui“., „Yra pranešimų, kad net princas Charlesas, kuriam buvo nustatytas koronavirusas, buvo gydomas ajurveda ir homeopatija, mane apie tai informavo daktaras I. Mathai“, – tikino ministras., Iš tikrųjų princas Charlesas išties dar kovo 25-ąją patvirtino užsikrėtęs koronavirusu, dieną prieš tai pajutęs „švelnius simptomus“. Gydytojas I. Mathai ir princas Charlesas išties pažįsta vienas kitą – princas su žmona ne kartą lankėsi Indijoje, holistiniame sveikatos priežiūros centre „Soukya“., Taip pat tiesa yra tai, kad princas savaitei saviizoliavosi Škotijoje ir, kaip skelbiama, pagijo, tačiau tai neturi nieko bendro su homeopatija ar ajurveda, nors pats Charlesas yra šių gydymo metodų mėgėjas., „Ši informacija yra neteisinga. Velso princas vadovavosi Nacionalinės sveikatos tarnybos patarimais ir niekuo daugiau“, – cituojamas Klarenso rūmų pranešimas Indijos žiniasklaidoje. Princas Indijoje nesilankė nuo pernai lapkričio ir homeopatiniais vaistais nuo koronaviruso nebuvo gydomas., Feisbuke platinami realybės neatitinkantys teiginiai, esą I. Mathai „per kelias dienas išgydė princą Charlesą“ paremti Indijos parlamentaro Manisho Tewari laišku. Pastarasis parlamentaras yra skandalingai pagarsėjęs sąmokslo teorijų šalininkas, kuris skleidė nepagrįstus teiginius, esą koronavirusas yra biologinis ginklas., Dar daugiau, pats gydytojas I. Mathai, kurio taikomos priemonės, anot Sh. Naiko, esą pagydė princą, pažymėjo, jog „homeopatija neturi vaistų konkrečiam virusui gydyti, tačiau tiek ajurveda, tiek homeopatija turi daug imuninę sistemą gerinančių vaistų, rekomenduojamų Indijos vyriausybės“., Pastarasis sprendimas dar sausį sukėlė prieštaringų vertinimų, kaip ir raginimai gerti karvių šlapimą, kaip vaistą nuo koronaviruso. Ypač daug klausimų sukėlė homeopatinių tablečių „Arsenicum Album 30“ naudojimas., Rekomenduojamos kaip kelią koronaviruso sukeltai COVID-19 užkertantis vaistas šios tabletės iš tikrųjų jokiais oficialiais tyrimais nėra patvirtintos, kaip gydomąjį poveikį turinčios medicinos priemonės., Dar daugiau, vieninteliai du moksliškai paremti tyrimai, kurie rodo „Arsenicum Album 30“ poveikį, buvo atlikti senokai ir abu buvo skirti ne žmonėms, ir ne koronavirusui gydyti., Dar 1994 metais vienas tyrimas parodė, kad „Arsenicum Album 30“ naudojimas viduriuojantiems veršiukams teikia vilčių, tačiau 2003-siais kitas tyrimas suabejojo tokia išvada – nebuvo nustatyta reikšmingo poveikio viduriuojančių veršiukų sveikatai., Be to, rekomendacijos dėl šių homeopatinių vaistų naudojimo buvo dalijamos dar šių metų sausį, kai koronavirusas tik plito Kinijoje. Jau tada rekomendacijos nuo koronaviruso protrūkio saugotis homeopatiniais vaistais ir karvių šlapimo gėrimu buvo kritikuojami net Indijoje., Vėliau Indijoje imtos taikyti beveik visuotinai pripažintos Pasaulio sveikatos organizacijos siūlomos saviizoliacijos, griežto karantino priemonės, o taip pat ir testavimas., Šiuo metu Indijoje oficialiai patvirtinti 109 mirties nuo koronaviruso atvejai ir per 4 tūkst. užsikrėtusiųjų. Tiesa, dėl prastos sveikatos apsaugos būklės šalyje, itin mažo testavimo skaičiaus nebejojama, kad tikrieji skaičiai gali būti gerokai didesni., Parengta bendradarbiaujant su „Facebook“ faktų tikrinimo programa., Šaltiniai, The use of Arsenicum album 30c to complement conventional treatment of neonatal diarrhoea (‘scours’) in calves, No Effect of a Homeopathic Preparation on Neonatal Calf Diarrhoea in a Randomised Double-Blind, Placebo-Controlled Clinical TrialDay after minister’s claim, Prince Charles’s office denies he recovered from COVID-19 with ayurvedic help, Nuoroda nukopijuota, Aš visada sakiau, sakau ir sakysiu, kad Lietuva turi būti labiau panaši į Ameriką, o vienas iš..., Didžioji dalis visuomenės nepajuto karantino įtakos santykiams ir išlaikė įprastą seksualinį..., Vienas didžiausių   Jungtinių Amerikos Valstijų (JAV) užsienio politikos pasiekimų tapo aršios..., Lietuvoje šeštadienį patvirtinti 5 nauji koronaviruso užsikrėtimo atvejai, bendras ligos atvejų..., Budizmas – tai  religija , kurią vidutiniškai išpažįsta vienas iš dešimties pasaulio..., Darbuotojų samdos procese atsiranda vis daugiau nestandartinių sprendimų. Kai kurie darbdaviai..., 1940-ųjų liepos septintąją   gimė garsaus kvarteto  The Beatles  būgnininkas  Ringo Starras ...., Keliuose riedantys elektromobiliai populiarėja daugelyje pasaulio šalių: gamintojai imasi jų..., Mokslo istorijos profesorius Michaelas D.   Gordinas surinko labai daug įdomios medžiagos apie..., Naujausi Europos centrinio banko (ECB) skaičiai rodo, kad 2020 m. gegužę Lietuva užėmė...
Feisbuke sklinda pramanai: vaistais veršiukams giriasi išgydę koronavirusu susirgusį princą Charlesą - DELFI